**Kuppali Venkatappa Puttappa**, nado en Hirekodige o 29 de decembro de 1904 e finado en Mysore o 11 de novembro de 1994, máis coñecido polo seu sobrenome literario **Kuvempu** ou por **K. V. Puttappa**, foi un escritor, crítico literario e pensador kanarés. Considerado o meirande poeta kanarés do século XX. Foi o primeiro escritor kanarés en recibir o premio Jnanpith.

O goberno de Karnataka concedeulle o título honorífico de *Rashtrakavi* ("poeta nacional") en 1958 e o de *Karnataka Ratna* ("xema de Karnataka") en 1992. A súa narrativa épica *Sri Ramayana Darshanam*, unha interpretación moderna da épica hinduísta india Ramayana, está considerado como o rexurdimento do xénero *Mahakavya* nunmha forma contemporánea. A letra do himno oficial de Karnataka *Jaya Bharata Jananiya Tanujate* é un dos seus poemas.

Traxectoria
-----------

A casa de Kuvempu, "Udayaravi", en Mysore
### Primeiros anos

Kuvempu naceu no distrito de Chikmagalur na casta vokkaliga, seu pai chamábase Venkatappa Gowda e súa nai Seethamma. De rapaz viviu coa súa familia no distrito de Shivamogga. Ao primeiro recibiu educación na súa casa cun profesor particular e logo foi continuou estudos en Tirthahalli mais en Mysore. En 1929 graduouse en kanarés na Universidade de Mysore. Casou o 30 de abril de 1937 e tivo dous fillos, K P Poornachandra Tejaswi, tamén escritor, e Kokilodaya Chaitra, e dúas fillas, Indukala e Tharini.

### Carreira

Logo de se graduar foi lector de kanarés na Universidade de Mysore en 1929 e profesor asociado na Universidade de Bangalore desde 1936. Volveu a Mysore como profesor en 1946. Foi vicechanceler  da Universidade de Myrose desde 1956 ata a súa xubilación en 1960.

Obra
----

Poema de Kuvempu
Kuvempu comezou a escribir en inglés, publicando tan só unha colección de poesía co título de *Beginner's Muse* mais logo cambiou para a súa lingua materna, o kanarés, encabezando o movemento para facer desa lingua o medio de ensino baixo o lema "educación na lingua materna". Fundou o instituto de estudos kanareses da Universidade de Mysore co nome de *Kannada Adhyayana Samsthe*.

Na súa obra foi contra o sistema de castas e o ritual relixioso sen sentido. A súa versión do Ramayana publicada en dous volumes en 1949 e 1957, *Sri Ramayana Darshanam*, é unha recreación total, dos personaxes e das ideas filosóficas, morais e espirituais da obra orixinal, mantendo a natureza simbólica orixinal. É un dos representantes máis coñecidos da xeración Navodaya, que renovou a poesía kanaresa. Tamén un recoñecido dramaturgo, unha das súas obras máis populares é *Raktaakshi*, publicada orixinalmente en 1932, é unha recreación cultural do *Hamlet* de Shakespeare.

### Épica

* *Sri Ramayana Darshanam* - Volume-1 (1949), Volume-2 (1957)
* *Chitrangada*

### Poesía

* *Kolalu* (1930)
* *Paanchajanya* (1936)
* *Navilu* (1937)
* *Kindarijogi Mattu Itara Kavanagalu* (1938)
* *Kogile Mattu Soviet Russia* (1944)
* *Shoodra Tapaswi* (1946)
* *Kinkini* (1946)
* *Agnihamsa* (1946)
* *Prema Kashmira* (1946)
* *Chandramanchake Baa Chakori* (1954)
* *Ikshugangotri* (1957)

### Novela

* *Kaanuru Heggadati* (1936)
* *Malegalalli madumagalu* (1967)

### Teatro

* *Birugaali* (1930)
* *Maharatri* (1931)
* *Smashana Kurushethram Mattu Maharatri* (1931)
* *Jalagaara* (1931)
* *Raktaakshi* (1932)
* *Shoodra Tapaswi* (1944)
* *Beralge koral* (1947)

### Autobiografía

* *Nenapina Doniyali* (vol 1-2, 1980)

### Relatos

* *Sanyaasi Mattu Itare Kategalu* (1937)
* *Nanna Devaru Mattu Itara Kategalu* (1940)

### Ensaio

1. *Malenaadina Chitragalu* (1933)

### Crítica literaria

* *Atmashreegagi Nirankushamatigalagi* (1944)
* *Kavyavihara* (1946)
* *Taponandana* (1951)
* *Vibhuthi Pooje* (1953)
* *Draupadiya Shrimudi* (1960)
* *Vicharakrantige Ahvana* (1976)

### Biografía

* *Swami* Vivekananda(1932)
* *Sri Ramakrishna Paramahamsa* (1934)

### Relatos e poemas infantís

* *Bommanahalliya kindarijogi*(1936)
* *Mari vijnani*(1947)
* *Meghapura* (1947)
* *Nanna mane* (1947)
* *Nanna gopala*
* *Amalana kathe*
* *Sahasa pavana*
* *Modannana Tamma*
* *Narigaligeke Kodilla*
* *Haluru*

Notas
-----

1. ↑  "The Gentle Radiance of a Luminous Lamp". Ramakrishna Math. Arquivado dende o orixinal o 22 de agosto de 2006. Consultado o 31 de outubro de 2006.
2. ↑  Jnanpith Laureates Arquivado 14 de xullo de 2016 en Wayback Machine. jnanpith.net
3. ↑  Na India equivale a un vicerreitor pero coas atribucións dun reitor
4. ↑  Nicolae Sfetcu (2014) *Poetry Kaleidoscope*
5. ↑  Basavaraj Naikar (2005) *Literary Vision* Sarup & Sons, 2005pp. 367-381

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Kuvempu Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q3351108
* WorldCat
* VIAF: 97980455
* BNF: 16717083m
* Europeana: ID
* FAST: 78301
* GND: 129740861
* ISNI: 0000 0000 7872 3349
* LCCN: n81097846
* OL: OL6928635A
* SUDOC: 090188195

 |